作者:顧況
標題:上古之什補亡訓傳十三章：十月之郊一章
內容:十月之郊，群木肇生。陽潛地中，舒達句萌。曀其蔚兮，生混茫際，呼吸群籟。萬人揮斤，坎坎有厲。陸遷水濟，琴瑟在堂，莫不靜謐。周環掩闢，仰不漏日。冬日嚴凝。言納其陽，和風載升。夏日鬱蒸，言用於陰，涼風颯興。有匪君子，自賢不已，乃夢乘舟，乃夢乘車。夢人佔之，